Jana Brejchová

Jana Brejchová (* 20. január 1940, Praha) je česká herečka.

Životopis 
Jana Brejchová je jedna z najväčších hereckých osobností českého filmu. Jej sestra Hana Brejchová je tiež filmovou herečkou.

Vo filme Olověný chléb (hrala tu dievčatko zvané Píďalka) začala hrať už vo svojich 13 rokoch a od tej doby prešla celou radou pozoruhodných filmových rolí. Medzi jej vôbec najznámejšie a najhodnotnejšie filmové role patrí film Vlčí jáma z roku 1957 či Vyšší princip z roku 1960 alebo Mladý muž a bílá velryba (podľa knižnej predlohy Vladimíra Párala) z roku 1978. Od 70. rokov je tiež divadelnou herečkou. Celoživotné priateľstvo ju pojilo s herečkou Jiřinou Jiráskovou.

Medzi jej životných partnerov patrili Miloš Forman, Ulrich Thein, Vlastimil Brodský, Jaromír Hanzlík a Jiří Zahajský. Z manželstva s Vlastimilom Brodským pochádza dcéra Tereza Brodská, dnes tiež úspešná herečka.

Ocenenie 
 28. októbra 2004 dostala od prezidenta Českej republiky Václava Klausa Medailu Za zásluhy II. stupňa, štátne vyznamenanie, za prínos v oblasti kultúry a umenia.
 6. marca 2010 dostala cenu Český lev za „dlhoročný umelecký prínos českému filmu“.

Referencie

Literatúra

Iné projekty

Externé odkazy 
 
 

České divadelné herečky
České filmové herečky
České televízne herečky
Držitelia Českého leva
Nositelia Medaily Za zásluhy (Česko)
Česko-slovenskí zaslúžilí umelci
Osobnosti z Prahy